Sebastian Foss Solevåg debuterte i verdenscupen i alpint 11. november 2012 i Levi i Finland. I 2013 ble han norsk mester i slalåm. Han representerte Norge i vinter-OL 2014 i Sotsji, der han ble nummer ni i slalåm. Han fikk sin første topp fem-plassering i verdenscupen med en fjerdeplass i slalåm i Levi 16. november 2014. Han fikk sin første pallplassering i verdenscupen med en tredjeplass i slalåm i Zagreb 6. januar 2015.